
Регистрирана съм като свободна професия /класически и лечебен масаж, като част от професия “Козметик”/ в Агенция по вписванията – Търговския регистър. Подадох декларация за патентен данък в общината. Не съм пенсионер. Отговарям на условията по Наредба №Н-18/ 2006 год., а именно:  

1. Осъществявам за своя сметка професионална дейност;  

2. Не съм регистрирана като едноличен търговец;  

3. Самоосигуряващо се лице съм по смисъла на Кодекса за социално осигуряване.  

 Направих студио, в което извършвам единствено масажи с личен труд. Прочетох много материали и се консултирах с много счетоводители, но нямам категоричен отговор на въпроса: Как трябва да отчитам приходите от своята дейност. Задължително ли е да имам фискално устройство или мога да издавам приходни документи /касова бележка от кочан, фактура и др./? Отговорите, които съм получила до момента са: въпросът е спорен, по-добре си вземи си един касов апарат, защото така е “по-чисто”. 


 

Отчитане на приходи от лице, регистрирано като свободна професия – масажист
===========================================================================

 

Да, присъединявам се към становището на счетоводителите, че следва да закупите касов апарат и да предоставяте касови бележки за парите, които получавате в брой.


Поздрави


